Den Vest-Sjællandske Avis, 1832-02-02
Frankerige. Vil man giøre sig en tydelig Forestilling om hvorledes det seer udi et Borgermonarkie, saa maae man gaae paa Bal i Tuillerierne. Om det sidste store Bal den 11te Januar læses følgende Beskrivelse: De Deputerede dandsede til Dagens Komme, og bevilgede samme Dag de 12 Millioner. 3000 Personer vare inviterede; men kun 2000 indfandt sig; de øvrige toge ikke imod Jndbydelsen, fordi de hørte til Oppositionen; dog indfandt sig baade Lafanettes Familie og Hr. Odillon Barrot. Fra Kl. 8 vare 3 store Gallerier opfyldte af Damer; i hver af de 3 Balsale vare 80 Musikanter; 500 Domestiker i Liberie og med Kaarde vartede op. Man har sieldent seet saa mange Juveler ved noget Hof; Hertuginderne af Jstria og Beauharnaie og Keiserinden af Brasilien vare omgivne af deres Funklen. Men mod denne Pragt contrasterede en Jevnhed, som ligeledes sees sielden ved Hofferne: Giæsterne indfandt sig i den sædvanlige sorte Frakke, Officerene med Støvler; Prinsesserne dandsede med simple Nationalgardister, Kongen var selv klædt som Nationalgardist og bad dem, som spillede Kaart, om ikke at spille for høit, Kl. 2 om Natten gik man tilbord; Herrerne stode bag ved Damerne og vartede dem op, og Kongen bag ved Dronningen for at beviis hende samme Høflighed. Det var et mærkværdigt Bal. Man saae der paa Personer, som havde børt til Carl den Xdes Hofstat og endnu bare Ludvigsordenen, og ved Siden af dem Deputerede af Oppositionspartiet. Man saae Odilon Barrot og ved Siden af ham Hr. Lørochefaucauld, som nyelig har frasagt sig Pairsværdigheden; men endnu har Jnsignierne af denne Værdighed. (Dette Bal var en Forening af Contraster af Fortiden og af Nutiden, af de forskielligste Meninger og Charactere; men hvad er vel hele Frankerige for nærværende Tid andet? Jmedens et stort Antal af Valgmændene i Lyon have holdet en Forsamling for at opsætte en energisk Protestation mod den Benævnelse: Undersaat, og imedens Folkevennernes Møder kun gienlyde af republikanske Udeladelser, indkomme talrige Ansøgninger til Regieringen om Erholdelsen af Æreslegionens Orden. Jmedens OppositionsPartiet ansætter Abbe Chatels nyemodens Præster ved et Jnstitut det opretter til Jndustriens Befordring, vil Ærkebiskoppen af Paris og den øvrige høie Geistlighed ikke føie sig i mindste Maade efter Tidsalderens Aand. - Pairernes Kammer træder frem siden Opgivelsen af deres Værdigheds Arvelighed, efter Hertugen af Broglios Tilskyndelse som en erklæret Contrast imod de Deputeredes Kammer, og foretager sig saamange Forandringer med dets Beslutninger, at man forklarer Kronprinsens Møde i Kammeret paa den sidste Tid, som at have til Formaal at moderere denne Oppositions=Aand. Kort sagt, Frankerige er nu blevet saa opfyldt af Contraster, at en Mand som nyelig har indsendt et Bønskrift til de Deputeredes Kammer om at Voltaires Statue skulde opstilles paa Gavlen af Kirken St. Germain d'Auxerrois (hvori den bekiendte Sørgefest for Hertugen af Berry blev holdet) vel ikke fortiener saa meget at udlees; thi hans Mening var vel at Constræsternes Tidsalder burde udmærkes ved et ret treffende Sindbillede.)Man behøver imidlertid ikke at have spadseret omkring i de tre store Balsale i Tuillerierne for levende at føle Forskiellen paa den gamle og den nye Tid. Dette kan hver Dag erfares ved at indfinde sig i een Sal i Paris, den hvori de Franske Deputerede forsamle sig. Der vil en Forening af de meest skiærende Contraster fremstille sig for Betragtnigen; imellem et Centrum, et juste milien, som vil bringe det nye og konstige Statsskib ud i smult Vand og faae det til at styre en lige og fast Cours, og imellem en høire Side, som begræder Ophørelsen af det fordums Vindstille, og en venstre Side, som ikke kan faae Vinden til at blæse saa stærk og som den vil.